CELEX: 32007R0047
Language: sk
Date: 2007-01-19 00:00:00
Title: Nariadenie Komisie (ES) č. 47/2007 z  19. januára 2007 , ktorým sa mení a dopĺňa nariadenie (ES) č. 34/2007, ktorým sa stanovuje koeficient pridelenia uplatniteľný na žiadosti o dovozné povolenia na banány s pôvodom v krajinách AKT na obdobie do 31. decembra 2007

20.1.2007   
            
            
               SK
            
            
               Úradný vestník Európskej únie
            
            
               L 14/4
            
         
      NARIADENIE KOMISIE (ES) č. 47/2007
   z 19. januára 2007,
   ktorým sa mení a dopĺňa nariadenie (ES) č. 34/2007, ktorým sa stanovuje koeficient pridelenia uplatniteľný na žiadosti o dovozné povolenia na banány s pôvodom v krajinách AKT na obdobie do 31. decembra 2007
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1964/2005 z 29. novembra 2005 o colných sadzbách na banány (1),
   so zreteľom na nariadenie Komisie (ES) č. 1789/2006 z 5. decembra 2006, ktorým sa otvára colná kvóta na dovoz banánov s číselným znakom KN 0803 00 19 pochádzajúcich z krajín AKT a ktorým sa stanovuje spôsob jej spravovania na obdobie od 1. januára do 31. decembra 2007 (2), najmä na jeho článok 5 ods. 2,
   keďže:
   
               (1)
            
            
               Žiadosti o dovozné povolenia predložené v členských štátoch podľa článku 4 nariadenia (ES) č. 1789/2006 a oznámené Komisii v súlade s článkom 5 uvedeného nariadenia sa týkajú vyšších množstiev, konkrétne 146 848 ton u prevádzkovateľov uvedených v jeho kapitole II, ako sú dostupné množstvá stanovené v článku 2 písm. a).
            
         
               (2)
            
            
               Nariadením (ES) č. 34/2007 (3) Komisia stanovila koeficient pridelenia, ktorý sa má uplatniť na každú žiadosť.
            
         
               (3)
            
            
               Z dôvodu administratívnej chyby, ktorú spôsobili vnútroštátne orgány pri oznamovaní množstiev uvedených v článku 5 ods. 1 nariadenia (ES) č. 1789/2006, bol stanovený príliš nízky koeficient. Nariadenie Komisie (ES) č. 34/2007 by sa preto malo zodpovedajúcim spôsobom zmeniť a doplniť.
            
         
               (4)
            
            
               Koeficient pridelenia, ktorý sa má uplatniť na každú žiadosť, by sa preto mal zmeniť,
            
         PRIJALA TOTO NARIADENIE:
   Článok 1
   Článok 1 nariadenia (ES) č. 34/2007 sa nahrádza takto:
   
      „Článok 1
      Koeficient pridelenia 91,209128 % sa uplatňuje na každú žiadosť o dovozné povolenia predloženú prevádzkovateľmi uvedenými v kapitole II nariadenia (ES) č. 1789/2006 v rámci colnej subkvóty 146 848 ton.“
   
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. januára 2007
      
         
            Za Komisiu
         
         Jean-Luc DEMARTY
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 316, 2.12.2005, s. 1.
   
      (2)  Ú. v. EÚ L 339, 6.12.2006, s. 3.
   
      (3)  Ú. v. EÚ L 10, 17.1.2007, s. 9.